Here is a page extracted from Wikipedia that may contain CSS, HTML, and a lot of unformatted text.

Title: Gave de Pau
Content: A Gave de Pau (en occitán gave de Pau) ye un río d'Occitania situato en Biarn a lo sudueste de Francia.

O termin gave s'emplega ta clamar a un curso d'augua en a zona d'os Pireneus occidentals. Ye una palabra d'orichen precelta que se fa servir muit a sobén en ista zona, habendo perdito lo suyo nombre orichinal muitos ríos ta decir-se actualment a gave de....

As suyas fuents se troban en o Cul de Gavarnía, clasificato en 1997 como Patrimonio d'a Humanidat por a UNESCO, en o departamento d'os Altos Pireneus. Iste curso d'augua naixe en Gavarnía encara que prencipia a decir-se Gave de Pau dende Lus e Sent Sauvaire, a on se recullen as aguas d'a Gave de Gavarnía y as d'o Bastan.

A partir d'a confluyencia con a Gave d'Aulorón prene o nombre de Gaves Reunitas (Gaves Reünits en occitán y Gaves Réunis en francés), antis de desembocar en l'Ador en Peirehorada, en o departamento d'as Landas.

Entre as fuents que alimentan a Gave de Pau, bi ha la famosa fuent miraglosa, de Lorda.

Prencipals afluents 
 Ribera ezquierda: l'Osom, o Béez, o Néez, Las Hies, a Bayse, a Gave d'Aulorón.
 Ribera dreita: l'Ousse, o Lagoin.

Referencias 

Ríos de Biarn